**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**ÎN INTERVALUL 30.07.2022, ora 08.00 – 31.07.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 31.07.2022, ora 07.00**

**RÂURI**

Debitele au fost în creștere datorită precipitațiilor sub formă de aversă, prognozate și propagării pe râurile din bazinele: Vişeu, Iza, Tur, Someş, Crasna, Barcău, Crişuri, Mureş (exceptând Târnavele), Bega, Timiş, Bârzava, Moraviță, Caraş, Nera, Cerna, Buzău, Rm. Sărat, Putna, Trotuş, Bistrița, Moldova, Suceava, bazinele superioare ale Jiului, Argeşului, Ialomiței şi bazinul superior şi mijlociu al Oltului.

Pe celelalte râuri debitele au fost relativ staționare.

Scurgeri importante pe versanţi, torenţi şi pâraie, viituri rapide cu efecte de inundaţii locale şi creşteri semnificative de debite şi niveluri s-au înregistrat pe unele râuri mici din Maramureș, Crişana, Banat, Transilvania și Moldova.

Debitele medii zilnice se situează în general la valori sub mediile multianuale lunare, cu coeficienţi moduli mai mici de 30%, mai mari (între 30-70%) pe râurile din bazinele hidrografice: Vișeu, Someşul Mic, Jiu (exceptând Amaradia), Ialomița, bazinele superioare ale Mureșului și Arieșului, bazinul mijlociu și inferior al Vedei, bazinul inferior al Argeșului, cursul superior și mijlociu al Bistriței și cursurile superioare ale Trotușului și Buzăului. Cele mai mari valori (peste normalele lunare) se înregistrează pe cursurile superioare ale Mureşului şi Putnei, pe unii afluenţi ai Trotuşului (Oituz, Caşin) şi ai Buzăului (Bâsca Mare şi Bâsca Mică).

În interval au fost emise şapte **AVERTIZĂRI HIDROLOGICE** pentru fenomene imediate și şaşe **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOIGCă nr. 41 din 30.07.2022.**

În interval s-au situat peste **COTELE DE ATENȚIE** râurile la stațiile hidrometrice Timiş - Dambul Morii (100+20)-jud.BV şi R. Târgului - Voina (120+18)-jud. AG.

Debitele vor fi în general în creștere datorită precipitațiilor sub formă de aversă, prognozate și propagării exceptând râurile din bazinele hidrografice: Vedea, Prut, Bârlad, bazinele inferioare ale Jiului, Oltului, Argeşului, Ialomiței şi pe râurile din Dobrogea unde vor fi în general staționare.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri mai importante de debite şi niveluri pe unele râuri mici din zonele de deal și munte, mai ales din jumătatea de est a țării, datorită precipitațiilor prevăzute sub formă de aversă, cu caracter torențial, izolat, mai însemnate cantitativ.

Rămâne în vigoare **ATENȚIONAREA HIDROLOIGCă nr. 41 din 30.07.2022, până la ora 16:00**

**DUNĂRE**

Debitul la intrarea în țară (secțiunea Baziaș) în intervalul 30.07.2022 – 31.07.2022 a fost în staționar,având valoarea de1850 m3/s, sub media multianuală a lunii iulie (5350 m3/s).

În aval de Porţile de Fier debitele au fost în scădere uşoară.

Debitul la intrarea în țară (secțiunea Baziaș) va fi staționar (1850 m3/s).

În aval de Porțile de Fier debitele vor fi în creştere pe sectorul Gruia – Calafat, relativ staționare pe sectorul Bechet – Oltenița şi în scădere pe sectorul Călăraşi – Tulcea.

**2.** **Situația meteorologică în intervalul 30.07.2022, ora 09.00 – 31.07.2022, ora 06.00**

**ÎN ŢARĂ**

Vremea a fost călduroasă în cea mai mare parte a țării, local caniculară în Oltenia, Muntenia, sudul Banatului și vestul Dobrogei. Disconfortul termic a fost ridicat, iar *indicele temperatură-umezeală (ITU) a atins și a depășit ușor pragul critic de 80 de unități pe arii relativ extinse în regiunile sudice, sud-estice și vestice și izolat în cele nord-vestice și centrale.* Instabilitatea atmosferică s-a accentuat treptat în majoritatea regiunilor, iar în vest a fost deosebit de accentuată. Aceasta s-a manifestat prin accentuarea înnorărilor, averse ce au avut și caracter torențial, frecvente descărcări electrice, intensificări ale vântului și pe alocuri vijelii, confirmate în județele (Bihor, Sălaj, Timiș, Caraș- Severin, Mureș, Dolj, Olt, Vâlcea și Teleorman). Rafalele de vânt asociate manifestărilor de instabilitate atmosferică, raportate la stațiile meteorologice din vest, sud și centru, precum și din zonele montane au depășit 55...75 km/h, iar în județele Timiș și Bihor 90...100 km/h. S-au consemnat căderi de grindină în Munții Banatului (diametru de 4 cm la stația meteo Semenic), iar din surse externe și în județele Timiș și Bistrița-Năsăud. Cantitățile de apă au depășit local 15...25 l/mp, iar în regiunile intracarpatice și în zonele montane și submontane, izolat 40...70 l/mp (până la 97 l/mp în zona montană a județului Vrancea). În estul și sud-estul teritoriului aceste fenomene au fost la intensitate mai redusă și pe arii mai restrânse. Temperaturile maxime au fost cuprinse între 26 de grade la Joseni și Sulina și 38 de grade la Bechet și Zimnicea, iar la ora 06 valorile termice erau cuprinse între 15 grade la Petroșani și 26 de grade la Sulina.

**Observaţii** - de ieri dimineață de la ora 06 au fost în vigoare 23 mesaje pentru fenomene meteorologice periculoase immediate:

- 13 avertizări cod roșu: 9 emise de CNPM (dintre care 2 pentru Muntenia, 3 pentru SRPV Bacău, 2 pentru SRPV Timișoara, 1 pentru SRPV Sibiu și 1 pentru SRPV Cluj Napoca), 2 emise de SRPV Bacău, 1 de SRPV Cluj-Napoca și 1 de SRPV Sibiu.

- 3 avertizări cod portocaliu: 1 emisă de către SRPV Constanța, 1 de către SRPV Bacău și 1 de către CNPM pentru Muntenia.

- 7 atenționări cod galben: 3 emise de către SRPV Constața și 4 emise de CNPM (dintre care 1 emis pentru SRPV Constanța).

**LA BUCUREŞTI**

Vremea a fost caniculară, iar disconfortul termic ridicat, astfel că indicele temperatură-umezeală (ITU) a depăşit pragul critic de 80 de unități. Cerul a fost variabil, iar vântul a suflat slab și moderat. În a doua parte a nopții înnorările s-au accentuat și au fost averse slabe. Temperatura maximă a fost de 37 de grade la Filaret, 36 de grade la Băneasa și de 35 de grade la Afumați, iar la ora 06 se înregistrau 20 de grade la Filaret și 21 de grade la Băneasa și 22 de grade la Afumați.

**3. Prognoza meteorologică în intervalul 31.07.2022, ora 09.00 – 01.08.2022, ora 09.00**

**ÎN ŢARĂ**

Vremea va fi în general instabilă în jumătatea de est a teritoriului, unde vor fi perioade cu înnorări accentuate, averse, descărcări electrice, intensificări de scurtă durată ale vântului, vijelii și pe arii restrânse grindină. Pe alocuri ploile vor avea și caracter torențial, astfel că, mai ales în intervale scurte de timp cantitățile de apă vor depăși 25...35 l/mp și izolat 40...50 l/mp. În restul teritoriului, cerul va fi variabil, cu înnorări mai ales pe parcursul zilei, când pe arii restrânse vor fi averse posibil însoțite de descărcări electrice, iar vântul va prezenta intensificări temporare (viteze în general de 45...55 km/h). Temperaturile maxime vor scădea și în sud, centru și est, și se vor încadra în general între 22 și 32 de grade, cu cele mai ridicate valori în partea continentală a Dobrogei, unde și indicele temperatură umezeală (ITU) va mai atinge și depăși ușor pragul criric de 80 de unități. Temperaturile minime vor fi cuprinse între 10 și 22 de grade. Spre sfârșitul intervalului, izolat în special în depresiunile intramontane se va semnala ceață.

**LA BUCUREŞTI**

Vremea va fi în general instabilă, iar valorile termice vor fi mai scăzute față de intervalul precedent. Cerul va fi variabil, c u înnorări temporar accentuate, averse, descărcări electrice și intensificări de scurtă durată ale vântului, cu o probabilitate mai mare dimineața și din nou în a doua parte a zilei. Temperatura maximă va fi de 29...30 de grade, iar cea minimă va fi de 16...17 grade.

1. ***CALITATEA APELOR***

***Administrația Națională Apele Române*** informează despre producerea, în data de 30.07.2022, ora 17.20, unei poluări accidentale (posibile deversări neautorizate) a apei Acumulării Mărăcineni, lângă Gara Gropeni, pe raza comunei Mărăcineni, județul Argeș, manifestata prin resturi menajere, apă neagră și materii fecale. Au fost prelevate probe de apa de către A.B.A. Argeș-Vedea pentru efectuarea analizelor de laborator. Nu s-a raportat mortalitate piscicolă.

1. ***ALIMENTĂRI CU APĂ***

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Mureș**

* Începand cu 29 07. 2022, ora 09.00, la Barajul de Priza nr. 1 de pe r. Mures, s-a oprit alimentarea operatorului Aquaserv prin pompele pentru alimentare accidentala si s-a trecut pe alimentarea gravitationala.

***Administratia Bazinala de Apă* Crișuri**

* Începand cu 25.07.2022, in sectiunea Criscior, s-a intrat in prima etapa de restrictii. Volumul de apa prelevat este de 0.037 mc/s fata de necesarul de 0.053mc/s.

***Administratia Bazinala de Apă* Dobrogea-Litoral**

* Referitor la atingerea nivelului, respectiv a debitului fluviului Dunarea, pe sectorul Chiciu (km 375) - Izvoarele (km 345) - Cernavoda (km 298) - Harsova (km 238) si brat Macin, pe sectorul Daeni - Macin - Smardan, corespunzatoare treptei 3 de restrictii conform prevederilor Planului de restrictii si folosire a apelor in perioadele deficitare, pentru BH Dunare 2021-2025, situatia a fost transmisa incepand cu data de 27.07.2022 catre ABA Ialomita Buzau, ABA Prut si SGA Tulcea pentru sectoarele de Dunare aferente fiecareia. CNE Cernavoda a intrat în faza de atentionare / avertizare.

***Administratia Bazinala de Apă* Ialomiţa-Buzău**

* In urma scaderii debitelor inregistrate pe raul Ialomita în 29.07.2022 au fost aplicate prevederile “Planului de restrictii si folosire a apei in perioade deficitare”, pentru 3 sectoare pe raul Ialomita, astfel:
* Faza de atentionare/avertizare: -Sector 3 - Raul Ialomita - p.h. Cosereni (av. cf. Prahova) - p.h. Silistea Snagovului: -Sectorul 4, Raul Ialomita intre p.h. Silistea Snagovului - p.h. Targoviste/ sect de control Targoviste/ St. hidr. Targoviste.
* Faza de restrictii treapta a 3-a:-Sectorul 5 - Raul Ialomita intre p.h. Targoviste si izvor/ sect de control Moroeni/ St. hidr. Moroeni, pentru urmatoarele folosinte: SC Cascada Laur SRL, Pastravaria Moroeni, Heidelberg Cement Fieni (Carpatcement), CATD Centrul Pucioasa, Racord conducta MHC Water Power (priza din Ac Pucioasa), Soceram Doicesti Fabrica de BCA.
* Se mentine aplicarea “Planului de restrictii si folosirea a apei in perioade deficitare pentru bh Dunare 2021 – 2025” – faza de atentionare/avertizare pentru sectiunile Braila (P.H. Braila), Vadu Oii (P.H. Gropeni) si Fetesti (P.H. Vladeni).

***Administratia Bazinala de Apă* Argeș Vedea**

* Având în vedere scăderea accentuată a nivelului în lacul de acumulare Văcărești – r. Dâmbovița, în data de 20.07.2022 – ora 10.00 fiind înregistrat un nivel H = 234,60 mdMN < 240 cm NNR, precum și debitele afluente foarte mici, pentru refacerea stocului de apă din acumularea Văcărești – r. Dâmbovița (sursă de alimentare cu apă a populației municipiului București), începând cu data de 20.07.2022 – ora 10.00 s-a oprit din funcționare CHE Văcărești, fiind deschisă vana plană priză capitală pentru deversarea unui debit de 3,5 mc/s.

***Administratia Bazinala de Apă* Siret**

* Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindesti (pr Horait jud Suceava) si treapta a III-a pentru SPAAC Patrauti (pr Ciricau-jud Suceava).

***Administratia Bazinala de Apă* Olt**

* Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. Agropisc S.R.L. Sânpaul- Amenajare piscicolă în loc. Sânpaul, com. Mărtiniș, jud. Harghita; Comuna Belin, jud. Covasna - Zonă de agrement pentru practicarea pescuitului sportiv, loc. Belin, jud. Covasna (fosta S.C. Producție Barmar S.R.L., Sf. Gheorghe); S.C. Fishenda S.R.L., sat Sâncraiu, com. Ilieni, jud. Covasna (Transfer de la Asociația Județeană a Vânătorilor și Pescarilor Sportivi Covasna, mun. Sf. Gheorghe) - Complex Piscicol Reci, jud. Covasna - Incintele I şi II (Apa este utilizată pentru compensarea pierderilor de apă anuale prin evaporaţie şi exfiltraţie din lacuri).

***Administratia Bazinala de Apă* Prut Bârlad**

* Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. PIRANIA SRL – piscicultura (jud Botoșani); S.C. CC&PES SRL - piscicultura, S.C. NORALEX SRL - piscicultura, S.C. ACVACOM SRL - piscicultura, S.C. MIHPES SRL - piscicultura, (jud Iași) și S.C. AQUAVAS S.A. VASLUI – Sucursala Vaslui din acumularea Solesti (județul Vaslui).
* Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu (jud Botoșani).

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite

1. **În domeniul solului și vegetației**

***Inspectoratul General pentru Situații de Urgență*** informează telefonic despre producerea, în după-amiaza zilei de 30.07.2022, unui incendiu de vegetație uscată, care a cuprins o suprafață de aproximativ 5.000 mp pe raza localității Mihăilești/DN 6, județul Giurgiu. Incendiul s-a manifestat cu degajări mari de fum în atmosferă. Nu s-au raportat victime. Nu se cunosc deocamdată cauzele declanșatoare. A fost trimis un mesaj Ro-Alert către populație.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare